அவர் வீட்டு எதிர்புறத்தில் உள்ள டீ கடையில் நாள்தோறும் அன்றைய செய்திதாளுடன் அர்த்தமற்ற பட்டிமன்றம் நடக்கும், ஆனா நம்ம பெரியவர் கிராமத்திற்கு வந்துவிட்டால் அவர் புராணம் தான் பேச்சே.அள்ளி அள்ளி கொடுக்குறான் மனுஷன், வேலை ஆளுகளுக்கு நல்ல சம்பளம் ,இவர் கிட்ட வேலை செய்தவன் பல பேர் இன்னைக்கு இவரை விட பணக்காரான இருக்காங்களாம் ,அப்படி இப்படீன்னு எந்த மாற்றுக்கருத்தும் இல்லாமல் இவர் புகழ் பாடுவார்கள்.ஆனா இந்த வெட்டி அரட்டையில சிலர் இவர் நம்மவர் தான் என்று அவரின் அடையாளம் தேடுவதிலேயே குறியாக இருந்தனர்.சிலசமயம் இந்த வாக்குவாதம் முற்றி சண்டையில் கூட முடிந்து இருக்கிறது .இன்று காலையிலதான் பெரியவர் வந்தார் அதற்குள்ள மூன்று நான்கு முறை கைகலப்பே வந்துவிட்டது.